Fernando Martín Carreras

Fernando Martín Carreras, nado en Valencia o 27 de agosto de 1981 e finado en Padar (Indonesia) o 27 de decembro de 2025, foi un futbolista e adestrador valenciano. Xogaba na posición de defensa. 

 Traxectoria como xogador
Comezou a súa carreira no Pego e no Eldense. Tras dúas tempadas no Benidorm de Segunda División B, o 30 de xullo de 2007 fichou pola Cultural y Deportiva Leonesa. En xullo de 2008 asinou polo Alcoyano, equipo no que foi nomeado capitán e que axudou a ascender á Segunda División en 2011. Tras o descenso do club ao finalizar a Segunda División 2011/12, Martín fichou polo Cartagena e posteriormente polo Ontinyent. En 2014 asinou polo Club de Fútbol La Nucía e finalmente xogou no Paterna, equipo no que se retirou en 2016. 

 Traxectoria como adestrador
Tras retirarse como xogador profesional, Fernando Martín traballou durante nove anos como adestrador das categorías inferiores do Valencia Féminas CF. No ano 2025 foi nomeado adestrador do filial do club valenciano na Terceira Federación Feminina.

 Falecemento
Fernando Martín faleceu o 27 de decembro de 2025, tras naufragar o barco no que viaxaba nas costas da illa indonesia de Padar. No mesmo accidente finaron tres dos seus fillos, mentes que a súa esposa e outra filla sobreviviron. 

 Notas 

 Véxase tamén 
 Ligazóns externas 
 Fernando Martín en BDFutbol
 Fernando Martín en LaPreferente.com

Categoría:Nados en 1981
Categoría:Finados en 2025
Categoría:Defensas de fútbol
Categoría:Futbolistas da Comunidade Valenciana
Categoría:Xogadores do CD Alcoyano
Categoría:Xogadores do Benidorm CF
Categoría:Xogadores do CD Eldense
Categoría:Xogadores da Cultural Leonesa
Categoría:Xogadores do FC Cartagena
Categoría:Xogadores do Ontinyent CF
Categoría:Xogadores do CF La Nucía
Categoría:Finados en accidente
Categoría:Nados en Valencia
Categoría:Adestradores de fútbol de España